Langmesti fjöldi sem greinst hefur á landamærunum greindist í gær, þrjú hundruð og fjórtán smit. Yfir þúsund smit voru innanlands. Prófessor í líftölfræði telur að áfram verði yfir þúsund smit á dag næstu sjö daga.
Það er óþarfi að trúa svartsýnustu spám um hversu lengi núverandi bylgja faraldursins stendur, segir prófessor í líftölfræði. Hann telur þó að áfram verði yfir þúsund smit á dag fram í miðja næstu viku.
1.378 smit greindust alls í gær, þar af 1064 innanlands. Aldrei hafa greinst jafnmörg smit á landamærunum. Þau voru 314 sem er næstum tvöfalt fleiri en fyrra met en það var slegið fyrir þremur dögum. Smitin innanlands voru hins vegar um fimm hundruð færri en þegar verst lét fyrir sléttri viku. Fréttastofa óskaði eftir upplýsingum frá sóttvarnalækni um hvaðan þeir kæmu sem reyndust smitaðir á landamærunum. Í fyrradag fengust þau svör að síðustu tvær vikur hafi flest smit á landamærum verið frá fólki sem kom frá Kanaríeyjum, þar á meðal Tenerife, næstflestir frá Bandaríkjunum, þá Bretlandi, Danmörku og loks Póllandi.
Thor Aspelund, prófessor í líftölfræði, segir miklar sveiflur á smitölum eftir áramót flækja málin þegar kemur að því að spá fyrir um þróunina.
En einhver vísbending og miðað við þessi smitlíkön líka erlendis að það gæti verið breyting á vextinum og hann sé að ná einhverjum stöðugleika. En samt þetta að vera viðbúin næstu viku, eftir viku, að það haldi áfram þúsund nýgreind smit á dag.
Thor segir erfitt að spá lengra fram í tímann en næstu sjö daga. Bretar hafi búist við að fjöldi smita myndi tvöfaldast á tveimur til þremur dögum en raunin hér hafi verið sex til sjö dagar. Það hversu margir hér eru bólusettir hafi hægt á útbreiðslu veirunnar. Bretar hafa spáð því að bylgjan þar vari út apríl.
Ég myndi nú samt halda að hún ætti að geta gengið hraðar niður hér og við ættum að sjá skýr merki um að þetta sé að fara alveg þegar við komum inn í febrúar. Það er alveg óþarfi að spá lengra en það. Þetta skýrist í þessum mánuði. Svo getur maður farið að sjá hvað þetta fer hratt niður. Það er kannski betra að hugsa það þannig.
Greind kórónuveirusmit á landamærunum í gær voru miklu fleiri en nokkru sinni, þrjú hundruð og fjórtán. Yfir þúsund smit voru innanlands. Prófessor í líftölfræði telur að áfram verði yfir Horfur eru á að yfir þúsund smit greinist hvern dag næstu vikuna.